###### J e g y z ő k ö n y v

**Készült:** a Karcag Városi Önkormányzat Képviselő-testületének **2017. május 25-én megtartott** üléséről(**2017/VIII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Lengyel János, Andrási András, Dr. Kovács László képviselők

Rózsa Sándor jegyző, Dr. Bukács Annamária irodavezető, Szabóné Bóka Réka költségvetési csoportvezető, Sipos Mariann gazdálkodási csoportvezető, Kósáné Bene Hajnalka kistérségi csoportvezető, Nagyné Major Mária civil kapcsolatok ügyintézője, Nyester Ferenc önkormányzati tanácsadó, Szabóné Fábián Éva humánpolitikai szervező, Kun Csilla a KTKT Szociális Szolgáltató Központ intézményvezetője, Andrási Zoltán az "Erőforrás" Kft. ügyvezetője, Andrási István a Nagykun Víz- és Csatornamű Kft. ügyvezetője, Lukács Tibor a KVG Kft. ügyvezetője, Balajti József a Környezetvédelmi Kft. ügyvezetője, Daróczi Erzsébet újságíró, Karcagi Hírmondó, Karcag TV, FM rádió munkatársa, Donkó Gábor informatikus, Bene Julianna szervezési ügyintéző, a lakosság részéről 10-15 fő

**Távolmaradt:** Kovács Szilvia alpolgármester, Dr. Czap Enikő aljegyző

A jegyzőkönyvet Kompanekné Sánta Mária szervezési ügyintéző-jegyzőkönyvezető hanganyag után készítette.

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy mind a 11 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy az alábbi pótnapirendi pontok kerüljenek felvételre.

|  |  |
| --- | --- |
| **30. pótnapirend:** | Javaslat a Nagykunsági Környezetvédelmi, Területfejlesztési és Szolgáltató Korlátolt Felelősségű Társaság ügyvezetője munkaviszonyának megszüntetésére  Előadó: Dobos László polgármester |
| **31. pótnapirend:** | Javaslat a Nagykunsági Környezetvédelmi, Területfejlesztési és Szolgáltató Korlátolt Felelősségű Társaság ügyvezetőjének megbízására  Előadó: Dobos László polgármester |
| **32. pótnapirend:** | Javaslat a „Nők a családban és a munkahelyen” pályázaton való részvételre  Előadó: Dobos László polgármester |
| **33. pótnapirend:** | Javaslat a Madarász Imre Egyesített Óvoda alapító okiratának módosítására  Előadó: Dobos László polgármester |

**Dobos László polgármester:** Aki módosító indítvánnyal egyetért, kézfeltartással jelezze.

**A képviselő-testület döntése:** 11 igen szavazat, nemleges szavazat, tartózkodás nem volt

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Beszámoló Karcag Városi Önkormányzat 2016. évi költségvetésének végrehajtásáról | Dobos László polgármester |
| 1. Javaslat a Karcag Városi Önkormányzat 2016. évi költségvetési maradványának felhasználásáról szóló rendelet-tervezetre | Dobos László polgármester |
| 1. Javaslat a talajterhelési díjról szóló 3/2017. (II.24.) rendelet módosítására | Rózsa Sándor jegyző |
| 1. Javaslat a személyes gondoskodást nyújtó ellátásokról szóló 33/2008. (XII.19) rendelet módosítására | Rózsa Sándor jegyző |
| 1. Beszámoló a gyermekjóléti és gyermekvédelmi feladatok ellátásáról | Rózsa Sándor jegyző  Kun Csilla KTKT-SZSZK vezetője |
| 1. Tájékoztató a 2017. évi nyári szezonkezdésre történő felkészülésről | Andrási István ügyvezető |
| 1. Javaslat az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésre | Dobos László polgármester |
| 1. Javaslat a 2016. évi ellenőrzési jelentésre | Dobos László polgármester |
| 1. Javaslat a Karcag Térségi Hulladékgazdálkodási Közszolgáltató Nonprofit Korlátolt Felelősségű Társaság üzletrészének részbeni értékesítésére | Balajti József ügyvezető |
| 1. Javaslat a Szentannai Sámuel Gimnázium, Szakközépiskola és Kollégium fenntartói jog átadás-átvételéről szóló megállapodásról szóló 349/2011. (VI.30.) „kt.” sz. határozat módosítására | Dobos László polgármester |
| 1. Javaslat a Györffy István Nagykun Múzeum alapító okiratának módosítására | Dobos László polgármester |
| 1. Javaslat Karcag város helyi autóbusz-közlekedési közszolgáltatás 2017. évi támogatására | Nyester Ferenc önkormányzati tanácsadó |
| 1. Jelentés a lejárt határidejű határozatok végrehajtásáról | Rózsa Sándor jegyző  Dr. Czap Enikő aljegyző  Dr. Bukács Annamária irodavezető |
| 1. Javaslat a Nagykun Víz- és Csatornamű Kft. 2016. évi egyszerűsített éves beszámolójának elfogadására | Andrási István ügyvezető |
| 1. Beszámoló a Nagykun Víz- és Csatornamű Kft. ügyvezetőjének 2016. évi tevékenységéről | Andrási István ügyvezető |
| 1. Beszámoló a Nagykun Víz- és Csatornamű Kft. Felügyelő Bizottságának 2016. évi tevékenységéről | Molnár Pál a FEB elnöke |
| 1. Javaslat a Karcagi „Erőforrás” Kft. 2016. évi egyszerűsített éves beszámolójának elfogadására | Andrási Zoltán ügyvezető |
| 1. Beszámoló a Karcagi „Erőforrás” Kft. ügyvezetőjének 2016. évi tevékenységéről | Andrási Zoltán ügyvezető |
| 1. Beszámoló a Karcagi „Erőforrás” Kft. Felügyelő Bizottságának 2016. évi tevékenységéről | Kovácsné Kerekes Katalin a FEB elnöke |
| 1. Javaslat a Karcagi VG Lakatosipari Gyártó, Szolgáltató és Kereskedelmi Korlátolt Felelősségű Társaság 2016. évi egyszerűsített éves beszámolójának elfogadására | Lukács Tibor ügyvezető |
| 1. Beszámoló a KVG Kft. ügyvezetőjének 2016. évi tevékenységéről | Lukács Tibor ügyvezető |
| 1. Beszámoló a KVG Kft. Felügyelő Bizottságának 2016. évi tevékenységéről | Karcagi-Nagy Zoltán a FEB elnöke |
| 1. Javaslat a Nagykunsági Környezetvédelmi Kft. 2016. évi egyszerűsített éves beszámolójának elfogadására | Balajti József ügyvezető |
| 1. Beszámoló a Nagykunsági Környezetvédelmi Kft. ügyvezetőjének 2016. évi tevékenységéről | Balajti József ügyvezető |
| 1. Beszámoló a Nagykunsági Környezetvédelmi Kft. Felügyelő Bizottságának 2016. évi tevékenységéről | Dr. Temesváry Tamás FEB elnöke |
| 1. Javaslat Karcag Város Közbiztonságáért Díj adományozására | Dobos László polgármester |
| 1. Javaslat Karcag város jó tanulója, jó sportolója díj adományozására | Dobos László polgármester |
| 1. Javaslat a Karcag belterületi 5046 és 5045/2. hrsz-ú ingatlanok Tóth Sándor és neje részére történő értékesítésére | Dobos László polgármester |
| 1. Javaslat a Karcag, Kertész J. utca 2. szám alatti 25 m2 alapterületű nem lakás céljára szolgáló helyiség Sebők-Szabó Ildikó részére történő bérbeadására | Dobos László polgármester |
| 1. Javaslat a Nagykunsági Környezetvédelmi, Területfejlesztési és Szolgáltató Korlátolt Felelősségű Társaság ügyvezetője munkaviszonyának megszüntetésére | Dobos László polgármester |
| 1. Javaslat a Nagykunsági Környezetvédelmi, Területfejlesztési és Szolgáltató Korlátolt Felelősségű Társaság ügyvezetőjének megbízására | Dobos László polgármester |
| 1. Javaslat a „Nők a családban és a munkahelyen” pályázaton való részvételre | Dobos László polgármester |
| 1. Javaslat a Madarász Imre Egyesített Óvoda alapító okiratának módosítására | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 11 igen szavazat, nemleges szavazat, tartózkodás nem volt

**152/2017. (V.25.) „kt.” sz. h a t á r o z a t**

**a Karcag Városi Önkormányzat Képviselő-testülete 2017. május 25-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy a **14-től 31-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés a) - c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 11 igen szavazat, nemleges szavazat, tartózkodás nem volt.

**153/2017. (V.25.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **14-től 31-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) -c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** A napirendek megtárgyalása előtt köszöntötte **Teleki Zoltán rendőr alezredes urat**, a Karcagi Rendőrkapitányság vezetőjét, aki Szent György napja alkalmából – kiváló munkavégzése alapján, mely kiemelkedő hivatástudattal, példaértékű szorgalommal, magas szintű felkészültséggel párosul– **Jász-Nagykun-Szolnok Megye Rendészeti és Közbiztonsági Díját** vehette át.

A rangos elismeréshez az önkormányzat nevében gratulált, munkájához további szakmai sikereket és jó egészséget kívánt.

Felkérte **Teleki Zoltán rendőr alezredes urat**, hogy legyen szíves kifáradni és az ajándékot átvenni!

* ***Teleki Zoltán köszöntése, ajándék átadása –***

**Dobos László polgármester:** Köszöntötte a **Karcagi Rendőrkapitányság további két díjazottját**, **Vajó Imre** törzszászlós-mb. nyomozó alosztályvezetőt és **Dániel Zsolt** főtörzszászlós-vizsgálót, akik – a karcagi trafikrablás elkövetőjének a felderítésében nyújtott kiemelkedő teljesítményükért– a **Jász-Nagykun-Szolnok Megyei Rendőr-főkapitány Úrtól** jutalomban részesültek.

Az elismerésekhez az önkormányzat nevében gratulált, munkájukhoz további szakmai sikereket és jó egészséget kívánt.

Felkérte **Vajó Imre törzszászlós-mb. nyomozó alosztályvezető urat**, **Dániel Zsolt főtörzszászlós-vizsgáló urat**, hogy legyenek szívesek kifáradni és az ajándékokat átvenni!

* ***Vajó Imre, Dániel Zsolt köszöntése, ajándékok átadása –***

**Dobos László polgármester:** Köszöntötte továbbá a **Karcagi Hivatásos Tűzoltó-parancsnokság** részéről **Bakó Mihály** tű. főtörzsőrmestert, **Kovács Attila** tű. főtörzsőrmestert, **Feke Lajos** tű. főtörzsőrmestert, akik **a Jász-Nagykun-Szolnok Megyei Katasztrófavédelmi Igazgatóság Megyei Tűzoltó Napján,** 2017. május 03‑án jutalomban részesültek.

Az elismerésekhez az önkormányzat nevében gratulált, munkájukhoz további szakmai sikereket és jó egészséget kívánt.

Felkérte **Kovács Attila tű. főtörzsőrmester urat**, hogy legyen szíves kifáradni és az ajándékot átvenni!

* ***Kovács Attila, köszöntése, ajándékok átadása–***

***– Bakó Mihály, Feke Lajos hivatalos elfoglaltságuk miatt nem voltak jelen –***

**Dobos László polgármester:** Köszöntötte **az Országos Mentőszolgálat Karcagi Mentőállomás dolgozóit, akiknek a Mentők Napja alkalmából** május 10-én, Budapesten – magas szintű szakmai és példamutató közösségi munkájuknak elismeréséül – **Ónodi-Szűcs Zoltán, az Emberi Erőforrások Minisztériumának egészségügyekért felelős államtitkára** és **Máté Gábor,** **az Országos Mentőszolgálat Főigazgatója az alábbi elismeréseket adta át.**

Köszöntötte **Jenei Zoltánt, a karcagi mentőállomás vezetőjét, aki Dr. Orovecz Béla-emlékérmet** vehetett át.

A rangos elismeréshez az önkormányzat nevében gratulált, munkájához további szakmai sikereket és jó egészséget kívánt.

Felkérte **Jenei Zoltán mentőállomás vezetőt**, hogy legyen szíves kifáradni és az ajándékot átvenni!

***– Jenei Zoltán köszöntése, ajándék átadása –***

**Dobos László polgármester:** Köszöntötte **Czinege János** mentőtisztet, **Vadai Zsolt** mentőápolót, **Hopka Sándor** gépkocsivezetőt, akik **hősies mentésért különdíjban részesültek,** rendkívüli helyzetben tanúsított kivételesen bátor magatartásukért.

A rangos elismerésekhez az önkormányzat nevében gratulált, munkájukhoz további szakmai sikereket és jó egészséget kívánt.

Felkérte **Czinege János** mentőtisztet, **Vadai Zsolt** mentőápolót, **Hopka Sándor** gépkocsivezetőt, hogy legyenek szívesek kifáradni és az ajándékokat átvenni!

***– Czinege János, Vadai Zsolt, Hopka Sándor köszöntése, ajándékok átadása –***

**Dobos László polgármester:** Köszöntötte **Hérmán Sándor** gépkocsivezetőt, **ifj. Fűtő Miklós** mentőtisztet, akik **regionális igazgatói elismerésben** részesültek.

A rangos elismerésekhez az önkormányzat nevében gratulált, munkájukhoz további szakmai sikereket és jó egészséget kívánt.

Felkérte **Hérmán Sándor** gépkocsivezetőt, **ifj. Fűtő Miklós** mentőtisztet, hogy legyenek szívesek kifáradni és az ajándékokat átvenni!

***–Hérmán Sándor, ifj. Fűtő Miklós köszöntése, ajándékok átadása –***

**Dobos László polgármester:** Távollétében köszöntötte **Ruzicska Ferencet**, aki a Nagykunság kultúrájának, történeti hagyományainak megismertetése terén kifejtett állhatatos munkájáért kiérdemelte a **Jászkunkapitányok-díját.**

A rangos elismeréshez az önkormányzat nevében gratulált, munkájához további szakmai sikereket és jó egészséget kívánt.(Távolmaradását jelezte.)

**Dobos László polgármester:** Felkérte Rózsa Sándor jegyző urat, hogy a két testületi ülés között történt **fontosabb események**ről adjon tájékoztatást.

* **Április 27-én** rendezte mega Kiskulcsosi Általános Iskola *Kiskulcsosi Kavalkád* című műsoros estjét a Déryné Kulturális Központban.A rendezvényen jelen volt Pánti Ildikó képviselő.
* **Április 30-án** májusfa osztás volt a Városháza előtt, közel 50 fő vitt el ingyenesen májusfát, ezzel a közterület rongálása nélkül volt lehetősége a hagyományok ápolására. A lehetőséget Szepesi Tibor képviselő szervezte meg.
* **Május 1-jén** a *Karcagi Majális* programjaira várták a város lakosait:

A Kossuth téren felléptek Kovács Marika és Kolostyák Gyula nótaénekesek, a Sáray Band, a Dalma Dance Club táncosai, a Pop-pom együttes, Kocsis Tibor, és a History együttes. A koncertek mellett a Bengecseg Alapítvány játszóháza és kézműves vásár várta az érdeklődőket, valamint ismét megrendezésre került a Kötöny Népe IV. Nagykun Íjfeszítő Viadal Talpas Íjászverseny. A programokon részt vettek Pánti Ildikó, Szepesi Tibor, Karcagi Nagy Zoltán, Nagyné László Erzsébet és Molnár Pál képviselők, Gyurcsek János alpolgármester, valamint Dobos László polgármester.

* **Május 3-án** a *Megyei Tűzoltó Napon* városunkat képviselte és a karcagi tűzoltóknak jutalmakat adott át Jászberényben Karcagi Nagy Zoltán képviselő.
* **Május 4-én** *Ügyeskedj a kerékpároddal!* címmel vetélkedőt rendeztek az óvodások számára. A programon jelen volt Molnár Pál képviselő.
* **Május 4-én,** a *Jászkun Emléknapon* a redemptio 272. évfordulójára emlékeztünk a Millenniumi Emlékparkban. Ünnepi beszédet mondott Nt. Koncz Tibor esperes. A megemlékezésen Pánti Ildikó, Szepesi Tibor, Karcagi Nagy Zoltán, Nagyné László Erzsébet, Dr. Kanász-Nagy László képviselők, valamint Kovács Szilvia alpolgármester képviselték a városvezetést. Az önkormányzat nevében koszorút helyezett el az emlékműnél Dobos László polgármester.
* **Május 5-én** volta Karcagi Nagykun Református Gimnázium és Egészségügyi Szakgimnázium ballagási ünnepsége.
* **Szintén május 5-én** tartották a Varró István Szakgimnázium, Szakközépiskola és Kollégium ballagási ünnepségét. A rendezvényen Pánti Ildikó képviselő vett részt.
* **Május 4-én, 5-én és 6-án** a *Nemzeti Jász-kun Emléknap* alkalmából rendezett megyei programokon Kovács Szilvia alpolgármester és Pánti Ildikó képviselték városunkat.
* **Május 5-én és 6-án** tartották a Magyar Egészségügyi Menedzser Klub Mérlegzáró Közgyűlését a Kátai Gábor Kórházban.
* **Május 6-án** búcsúztak iskolájuktól a Szentannai Sámuel Középiskola és Kollégium végzős diákjai. Az ünnepségen jelen volt és a kiemelkedő teljesítményt elérő tanulóknak díjakat adott át Karcagi Nagy Zoltán képviselő.
* **Május 8-án** volt a *Születés hete* rendezvény a Kátai Gábor Kórházban. A rendezvényen részt vett Nagyné László Erzsébet képviselő.
* **Május 11-én** a Déryné Kulturális Központ a *Szakköri randevú* című programmal csatlakozott az országos Közösségek Hete kezdeményezéshez. A rendezvényen a Kun Kuckó diákszínjátszó kör és a balett csoportok mutatkoztak be. Az önkormányzatot Szepesi Tibor képviselte a programon.
* **Május 12-én** rendezte meg a *Kováts Mihály Emléknapok* nyitó rendezvényét a Kováts Mihály Baráti Társaság Egyesület.

A Kováts Mihály domborműnél koszorúzással és „Díszelgő” bemutatóval tisztelegtek a huszárezredes emléke előtt, majd a Györffy István Nagykun Múzeumban nyílt kiállítás „Lótartás a Kiskunságban” címmel. A programokon Pánti Ildikó és Molnár Pál képviselők vettek részt. Az iskola falán található emléktáblánál Kovács Szilvia alpolgármester és Dobos László polgármester helyeztek el koszorút.

* **Május 13-én és 14-én** rendezték meg a *IV. Karcagi Országos Nyugdíjas Művészeti Fesztivált* az Akácliget Gyógy- és Strandfürdőben. A rendezvényen Pánti Ildikó és Molnár Pál képviselők, valamint Dobos László polgármester voltak jelen.
* *A Kováts Mihály Emléknapok* keretében **május 15-én** futóversenyt, **16-án** majálist, **17-én** történelmi vetélkedőt tartottak a gyerekeknek. **Május 18-án** koszorúzással emlékeztek Kováts Mihályra a róla elnevezett emlékparkban, ahol köszöntőt mondott Pánti Ildikó képviselő asszony, a városvezetést pedig Karcagi Nagy Zoltán képviselte.
* **Május 16-án** gyermeknapi rendezvényt szerveztek a Kuthen úti óvodában. A rendezvényen részt vettek Pánti Ildikó és Karcagi Nagy Zoltán képviselők.
* **Május 17-én** került sor az *Életet az Éveknek* Nyugdíjas Klub tavaszköszöntő báljára a Déryné Kulturális Központban.
* **Május 18-án** tartották a Táncsics körút 19. szám alatti óvoda pünkösdi műsorát. Az önkormányzatot Kovács Szilvia alpolgármester képviselte a programon.
* **Május 20-án** rendezték meg a hagyományos *Néptáncos Bált*, ahol a város néptánccsoportjai teltház előtt mutatták be legújabb koreográfiáikat. A jótékonysági rendezvény bevételéből a néptánccsoportok ruhatárát újítják fel. A gála résztvevőit Szepesi Tibor képviselő köszöntötte. Karcag város vezetése részéről Pánti Ildikó, Karcagi Nagy Zoltán és Nagyné László Erzsébet képviselők voltak jelen.

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**154/2017. (V.25.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Bejelentette, hogy a szabadságolási tervtől eltérően, a két ülés között eltelt időszakban 2017. május 16-tól május 19-ig vett ki szabadságot.

Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Lengyel János képviselő:** Megkérdezte, hogy a város tervei között szerepel-e a zártkerti utak rendbetétele, fejlesztése és szilárdburkolattal való ellátása?

A Damjanich és Füredi utca egy része még most is földút, mely megkeseríti az ott élők mindennapjait. Tervezi-e a város, hogy szilárd útburkolattal járhatóvá teszi ezeket a kimaradt útszakaszokat?

A Dózsa György utcán nagyon sok gyermek jár iskolába, ezen a részen nincs a gyermekek szórakozását szolgáló játszótér. Kérte polgármester urat, járjon közben, hogy ezen a városrészen egy játszótér létesülhessen.

A 4. sz. főút Apavára parkolónál egy infótábla található, Karcag 5000 m felirattal, amiből jelenleg semmi nem látszódik, mivel benőtte egy bokor. Véleménye szerint a többi információs táblát is rendbe kellene tenni, itt a szezon, remélhetőleg minél több turista látogatja meg a várost. "Tegyük élhetőbbé városunkat!"

**Dobos László polgármester:** Válaszában elmondta, hogy amennyiben a költségvetés engedi a zártkerti utak felújítására is sort kerítenek. Nagyon sok olyan zártkerti útnak megvan az alapja, melynek a leaszfaltozását semmiképp nem támogatja, hiszen ott olyan gépjárművek járnak, amelyek tönkreteszik az utat.

A karcagi útalapok az ott lakók hozzájárulásával készültek el, az önkormányzat pedig vállalta az út aszfaltozását. Azoknál az útszakaszoknál nem készült az útalap, ahol a lakók nem fordítottak rá pénzt. Ennek továbbra is így kell lennie, hiszen igazságtalan lenne, ha az önkormányzat készítené el az útalapot és az aszfaltozást is. Ahol az útalap építőközösség összeáll, elkészül az útalap, akkor arra aszfalt is kerül.

A Dózsa György úton nem terveznek játszótér kialakítását.

Az információs táblák elhelyezése nem önkormányzati feladat.

**Andrási András képviselő:** Korábbi ülésen is volt már szó a zebrák felfestéséről. Vannak olyan átkelőhelyek, amelyeket át kellene festeni. Az iskolaszünetbe az iskolák környékén is célszerű lenne a zebrák átfestése.

Javasolta, hogy a kormány felé jelezzék, hogy az elkészült útalapok rossz állapotban vannak, kormányzati segítségre lesz szükség.

Annak idején a Recipet cég 100-150 munkahelyet ígért, ezzel szemben jelenleg csak közel 30 fővel dolgozik. A probléma az, hogy ez egy 2 milliárdos beruházás volt. Olyan területen van, amely részben a város tulajdona, illetve olyan cég érdekeltségében, amely a városnak tulajdona. Kérdése az volt, hogy mi lesz a Recipettel?

Az Elektronikai Hulladékhasznosító Kft.-vel kapcsolatban is egyre több kérdés merül fel. Remélhetőleg a környékén nem fog tovább halmozódni az elektronikai hulladék és a feldolgozásuk is biztonságos lesz, nem fognak káros hatással lenni?

**Dobos László polgármester:** A zebrák felfestése rövidesen megkezdődik, amelyeket az önkormányzatnak kell elvégezni, azt el is végzi.

A közutak állapotával kapcsolatban elmondta, hogy remélhetőleg felújításra kerülnek, az nem önkormányzati feladat.

A két cég működésében az önkormányzat nem szólhat bele. A felhalmozódó anyagokkal kapcsolatban már beszéltek a vezetéssel és folyamatosan próbálják a beérkező anyagmennyiséget feldolgozni. Azon munkálkodnak, hogy legalább egy kerítést húzzanak fel, ami eltűnteti a látványt. A hulladékok feldolgozása teljesen biztonságos.

További kérdés, hozzászólás nem hangzott el.

Rátértek a napirendek tárgyalására.

|  |  |
| --- | --- |
| **1. napirendi pont:** | Beszámoló Karcag Városi Önkormányzat 2016. évi költségvetésének végrehajtásáról |

**Dobos László polgármester:** Egy gondos tervezés, az intézmények részéről egy nagyon takarékos gazdálkodás eredménye az, hogy az 2016-os évet szépen, gazdaságilag pontosan, a terveknek megfelelően tudták bezárni. Hangsúlyozta, hogy minden kötelező és önként vállalt feladatot tudtak teljesíteni, emellett még igen sok fejlesztést is végre tudtak hajtani a településen. Mindenkinek megköszönte a munkáját, majd vitára bocsátotta a napirendet.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A Karcag Városi Önkormányzat a 2016. évi költségvetést rendesen végrehajtotta, megvalósította úgy, hogy az önkormányzat a fizetőképességét megtartotta. A lehetőségekhez mérten a kötelező és az önként vállalt feladatokat is teljesítette. A működése fenntartása mellett folytatódtak a beruházások. A bizottság a napirendet megtárgyalta, támogatta és a képviselő-testületnek elfogadásra javasolta.

**Dobos László polgármester:** A 2016-os év egy előkészítő év volt, amellett sort kerítettek különböző fejlesztésekre is. Az idei és a következő éveket alapozza majd meg, hiszen a különböző pályázatok most fognak majd beindulni.

További kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 5/2017. (V.26.)

önkormányzati rendelete

**a Karcag Városi Önkormányzat 2016. évi költségvetésének végrehajtásáról**

A Karcag Városi Önkormányzat Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörben az alábbi rendeletet alkotja:

**1. §** A Karcag Városi Önkormányzat 2016. évi költségvetési tervét eredményesen hajtotta végre, a tervezett költségvetési és finanszírozási bevételeit összesen 3.825.198 ezer Ft-ra, tervezett költségvetési és finanszírozási kiadásait pedig összesen 3.402.260 ezer Ft-ra teljesítette.

**2. §** A Karcag Városi Önkormányzat 2016. december 31-ei állapot szerinti konszolidált mérlegét, 16.324.373.913,- Ft, kerekítve 16.324.374 ezer Ft mérlegfőösszeggel a rendelet 1. sz. mellékletében meghatározott részletezéssel hagyja jóvá.

**3. §** A Karcag Városi Önkormányzat 2016. évi konszolidált eredménykimutatását - 512.541.543,- Ft, kerekítve - 512.542 ezer Ft mérleg szerinti eredménnyel a rendelet 2. sz. mellékletében meghatározott részletezéssel hagyja jóvá.

**4. §** (1) A Karcag Városi Önkormányzat 2016. évi mérlegét 16.324.373.913,- Ft, kerekítve 16.324.374 ezer Ft mérlegfőösszeggel a rendelet 3. sz. mellékletében meghatározott részletezéssel hagyja jóvá.

(2) Az (1) bekezdésben meghatározott mérleg vagyonkimutatását a rendelet 4. sz. melléklete tartalmazza.

**5. §** A Karcag Városi Önkormányzat 2016. évi maradványkimutatását 422.939.411,- Ft, kerekítve 422.939 ezer Ft összes maradvánnyal a rendelet 5. sz. mellékletében meghatározott részletezéssel hagyja jóvá.

**6. §** (1) Az Önkormányzat és az irányítása alá tartozó költségvetési szervek összesített 2016. évi bevételének forrásonkénti teljesítését, annak részletezését a rendelet 6. sz. melléklete tartalmazza.

(2) Az Önkormányzat – költségvetési szervek nélküli – bevételeinek forrásonkénti alakulását a rendelet 7. sz. melléklete tartalmazza.

(3) A Karcag Városi Önkormányzat 2016. évi – költségvetési szervek nélküli – bevételeinek forrásonkénti részletes alakulását a 8. sz. melléklete tartalmazza.

(4) Az Önkormányzat irányítása alá tartozó költségvetési szervek bevételeinek költségvetési szervenkénti és forrásonkénti alakulását a rendelet 9. sz. melléklete tartalmazza.

**7. §** (1) Az Önkormányzat 2016. évi kiadásai teljesítésének kiemelt előirányzatonkénti részletezését a rendelet 10. sz. melléklete tartalmazza.

(2) Az (1) bekezdésben meghatározott kiadás teljesítésén belül az Önkormányzat feladatainak kiadásainak kötelező és önként vállalt feladatonkénti részletezését a rendelet 11. sz. melléklete tartalmazza.

(3) Az (1) bekezdésben meghatározott kiadás teljesítésén belül az Önkormányzat feladatainak kiadásainak feladatonkénti részletezését kiemelt előirányzatonkénti bontásban a rendelet 12. sz. melléklete tartalmazza.

(4) Az (1) bekezdésben meghatározott kiadás teljesítés összegén belül a költségvetési szervek teljesítésének összegét költségvetési szervenkénti részletezésben a rendelet 13. sz. melléklete tartalmazza.

(5) A Karcag Városi Önkormányzat irányítása alá tartozó költségvetési szervek 2016. évi létszámkeretének alakulása a rendelet 14. sz. mellékletében került rögzítésre.

(6) Karcag Városi Önkormányzat 2016. évi tartalékának alakulását a 15. sz. melléklet tartalmazza.

**8**. **§** A Karcag Városi Önkormányzat 2016. december 31-én fennálló kötelezettségeit, lejárat, hitelezők és eszközök szerinti bontásban a rendelet 16. sz. melléklete tartalmazza.

**9**. **§** A Karcag Városi Önkormányzat 2016. évben adott közvetett támogatásait jogcímenkénti bontásban a rendelet 17. sz. melléklete tartalmazza.

**10. §** A Karcag Városi Önkormányzat 2016. évi működési és felhalmozási bevételeinek és kiadásainak mérlegszerű kimutatását a rendelet 18. sz. melléklete tartalmazza.

**11.§** E rendelet a kihirdetését követő nap lép hatályba.

Karcag, 2017. május 18.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

Az államháztartásról szóló 2011. évi CXCV. törvény (a továbbiakban: Áht.) 87. § alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót, valamint az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás)kell készíteni.

Az Áht. 91. § (1) bekezdése szerint a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A képviselő-testület a zárszámadásról rendeletet alkot.

**RÉSZLETES INDOKOLÁS**

**1. §-hoz**

A 2016. évi kiadási és a bevételi teljesítés összegéről rendelkezik.

**2. §-hoz**

A 2016. évi konszolidált mérleg főösszegéről rendelkezik.

**3. §-hoz**

A 2016. évi konszolidált eredménykimutatásban szereplő mérleg szerinti eredményről rendelkezik.

**4. §-hoz**

A 2016. évi mérleg főösszegéről rendelkezik.

**5. §-hoz**

A 2016. évi maradvány összegéről rendelkezik.

**6. §-hoz**

A 2016. évi bevételi teljesítésről rendelkezik Önkormányzat és költségvetési szervenkénti bontásban, kiemelt előirányzatonként, kötelező és önként vállalt feladatonként.

**7. §-hoz**

A 2016. évi kiadási teljesítésről rendelkezik Önkormányzat és költségvetési szervenkénti bontásban, kiemelt előirányzatonként, kötelező és önként vállalt feladatonként, továbbá a tartalékról és a foglalkoztatottak létszámáról rendelkezik.

**8. §-hoz**

A 2016. december 31-én fennálló Stabilitási törvény szerinti kötelezettségekről rendelkezik.

**9. §-hoz**

A 2016. évben nyújtott közvetett támogatásokról rendelkezik.

**10. §-hoz**

A 2016. évi költségvetési mérlegről rendelkezik.

**11. §-hoz**

A rendelet hatályba lépéséről rendelkezik.

**5/2017. (V.25.) önkormányzati rendelet melléklete e jegyzőkönyvhöz 1. sz. mellékletként csatolva**

|  |  |
| --- | --- |
| **2. napirendi pont:** | Javaslat a Karcag Városi Önkormányzat 2016. évi költségvetési maradványának felhasználásáról szóló rendelet-tervezetre |

**Dobos László polgármester:** Az összes maradvány összege az első oldal alján található. A takarékos gazdálkodás során felmerülő áthúzódó feladatokra hagyják ezeket a megmaradt összegeket. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 6/2017. (V.26.)

önkormányzati rendelete

**Karcag Városi Önkormányzat 2016. évi költségvetési maradványának felhasználásáról**

A Karcag Városi Önkormányzat Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében, az államháztartásról szóló 2011. évi CXCV. törvény 86. § (5) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 149. § (1) bekezdése és 155. §-a alapján az alábbi rendeletet alkotja:

1. **§** Karcag Városi Önkormányzat 2016. évi összesített költségvetési maradványa a rendelet 1. sz. mellékleteként szereplő maradvány kimutatásban foglaltaknak megfelelően 422.939.411,- Ft.
2. **§** A Karcag Városi Önkormányzat vállalkozási tevékenységet 2016. évben nem folytatott, így vállalkozási maradványa nem képződött.
3. **§** (1) A költségvetési szerveket megillető költségvetési maradványok összegei a (2)-(7) bekezdésekben költségvetési szervenként és ezen belül feladatonként kötötten kerülnek meghatározásra.

(2) A Madarász Imre Egyesített Óvodánál képződött 6.218.431,- Ft összegű maradványból 6.218.431,- Ft feladatként meghatározva a következő:

- 2016. december hónapban kifizetett személyi juttatások és járulékai 2.441.557,- Ft

(Személyi juttatások 516.827,- Ft, Munkaadót terhelő járulékok 1.924.730,- Ft)

* Nemzeti Tehetség Program pályázat támogatása 1.504.000,- Ft

(Személyi juttatások 648.000,- Ft, Munkaadót terhelő járulékok 176.000,- Ft,

Dologi kiadások 680.000,- Ft)

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 964.422,- Ft

- Közfoglalkoztatás előlegének maradványa 1.308.452,- Ft

(Személyi juttatás 1.152.820,- Ft, Munkaadót terhelő járulékok 155.632,- Ft)

A Madarász Imre Egyesített Óvodánál képződött 6.218.431,- Ft összegű maradványból a Karcag Városi Önkormányzat nem von el.

(3) A Déryné Kulturális, Turisztikai, Sport Központ és Könyvtárnál képződött 4.395.290,- Ft összegű maradványból 4.395.290,- Ft feladatként meghatározva a következő:

- 2016. december hónapban kifizetett személyi juttatások járulékai 499.000,- Ft

(Munkaadót terhelő járulékok )

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 1.345.290,- Ft

- Érdekeltségnövelő támogatás és önerő része 858.000,- Ft

(Felújítási kiadás)

- Közfoglalkoztatás előlegének maradványa 1.693.000,- Ft

(Személyi juttatás 1.492.000,- Ft, Munkaadót terhelő járulékok 201.000,- Ft)

A Déryné Kulturális, Turisztikai, Sport Központ és Könyvtárnál képződött maradványból a Karcag Városi Önkormányzat nem von el.

(4) A Györffy István Nagykun Múzeumnál képződött 5.595.116,- Ft összegű maradványból 4.013.729,- Ft feladatként meghatározva a következő:

Györffy István Nagykun Múzeum:

- 2016. december hónapban kifizetett személyi járulékai 54.929,- Ft

(Munkaadót terhelő járulékok)

- Közfoglalkoztatás előlegének maradványa 179.682,- Ft

(Személyi juttatás 158.310,- Ft, Munkaadót terhelő járulékok 21.372,- Ft)

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 92.243,- Ft

* Kubinyi Ágoston program támogatása 1.100.000,- Ft

(Beruházási kiadás)

* Járásszékhely múzeumok szakmai támogatása 2.500.000,- Ft

(Felújítási kiadás)

A Györffy István Nagykun Múzeum, Múzeumnál képződött 5.117.448,- Ft összegű maradványból a Karcag Városi Önkormányzat 1.190.594,- Ft-ot von el.

Karcagi Hírmondó:

- 2016. december hónapban kifizetett személyi járulékai 44.984,- Ft

(Munkaadót terhelő járulékok)

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 41.891,- Ft

A Györffy István Nagykun Múzeum, Karcagi Hírmondónál képződött 477.668,- Ft összegű maradványból a Karcag Városi Önkormányzat 390.793,- Ft-ot von el.

A Györffy István Nagykun Múzeumnál képződött 5.595.116,- Ft összegű maradványból a Karcag Városi Önkormányzat összesen 1.581.387,- Ft-ot von el.

(5) A Városi Önkormányzat Városgondnokságánál képződött 52.801.750,- Ft összegű maradványból 43.931.009,- Ft feladatként meghatározva a következő:

- 2016. december hónapban kifizetett személyi juttatások járulékai 519.794,- Ft

(Munkaadót terhelő járulékok)

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 2.328.987,- Ft

- Közfoglalkoztatás (START munkaprogram előlegének maradványa 41.082.228,- Ft

(Személyi juttatás 36.195.795,- Ft, Munkaadót terhelő járulékok 4.886.433,- Ft)

A Városi Önkormányzat Városgondnokságánál képződött 52.801.750,- Ft összegű maradványból a Karcag Városi Önkormányzat 8.870.741,- Ft-ot von el, mely a Munkáltatói kölcsön alszámla egyenlege. Az elvonás összege a Karcag Városi Önkormányzatnál céltartalékba kerül.

(6) A Karcagi Polgármesteri Hivatalnál képződött 5.213.516,- Ft összegű maradványból 4.545.923,- Ft feladatként meghatározva a következő:

- 2016. december hónapban kifizetett személyi juttatások és járulékai 2.306.005,- Ft

(Személyi juttatás 433.721,- Ft, Munkaadót terhelő járulékok 1.872.284,- Ft)

- Tárgyévi és következő évi végleges kötelezettségvállalás

(Dologi kiadás) 1.306.918,- Ft

* 2016. évi áfa befizetés 82.000,- Ft
* 2016. IV. negyedévi rehabilitációs hozzájárulás 818.000,- Ft
* 2016. IV. negyedévi cégautóadó 33.000,- Ft

A Karcagi Polgármesteri Hivatalnál képződött 5.213.516,- Ft összegű maradványból a Karcag Városi Önkormányzat 667.593,- Ft-ot von el.

(7) A Karcag Városi Önkormányzatnál képződött 348.715.308,- Ft összegű, valamint a költségvetési szervektől a (2)–(6) bekezdésekben meghatározott elvonásra került összesen 11.119.721,- Ft maradványból 359.835.029,- feladatként meghatározva a következő:

- 2013-2016. évek rendszerfüggő elemek bérleti díjának víziközmű

fejlesztés céljára történő elkülönítése 165.953.672,- Ft

Cél szerinti felhasználására (Céltartalék)

- Elkülönített Környezetvédelmi Alap 12.154.566,- Ft

Cél szerinti felhasználására (Céltartalék)

- Munkáltatói kölcsön számla egyenlege 3.874.927,- Ft

(Céltartalék)

- Városgondnokságtól elvont munkáltatói kölcsön számla egyenlege 8.870.741,- Ft

(Céltartalék)

- December havi áfa befizetési kötelezettség 3.263.000,- Ft

Cél szerinti felhasználására (Dologi kiadás)

- 2016. IV. negyedévi cégautóadó 33.000,- Ft

Cél szerinti felhasználására (Dologi kiadás)

- Tárgyévi és következő évi végleges kötelezettségvállalás 642.734,- Ft

Cél szerinti felhasználására (Dologi kiadás)

- Karácsonyi díszkivilágítás leszerelése 222.250,- Ft

Cél szerinti felhasználására (Dologi kiadás)

- Helyi autóbusz közlekedési közszolgáltatásra 1.196.000,- Ft

Cél szerinti felhasználására (Egyéb működési célú kiadás)

- I. világháborús emlékmű felújításának pályázati forrása 2.000.000,- Ft

Cél szerinti felhasználására (Felújítási kiadás)

- Karcag Város feladatainak támogatása pályázati forrása 37.700.000,- Ft

Cél szerinti felhasználására (Felújítási kiadás)

- Kinizsi úti Óvoda konyhafelújításának pályázati forrása 20.605.663,- Ft

Cél szerinti felhasználására (Felújítási kiadás)

- Kinizsi úti Óvoda konyhafelújításának saját forrása 3.800.000,- Ft

Cél szerinti felhasználására (Felújítási kiadás)

- SZIM Óvoda új csoportszoba kialakítás pályázati forrása 27.999.999,- Ft

Cél szerinti felhasználására (Beruházási kiadás)

- SZIM Óvoda új csoportszoba kialakítás sajátforrása 4.942.000,- Ft

Cél szerinti felhasználására (Beruházási kiadás)

- 2017. évi támogatások megelőlegezése 52.044.365,- Ft

Cél szerinti felhasználására (Finanszírozási kiadás)

- 2016. évi állami támogatás visszafizetése 2.126.894,- Ft

Cél szerinti felhasználására (Egyéb működési célú kiadás)

- 2016. évről áthúzódó és 2017. évben felmerülő kötelező és 12.405.218,- Ft

önként vállat feladatok finanszírozására

Cél szerinti felhasználására (Általános tartalék)

1. **§** A rendelet végrehajtásáról az Önkormányzat 2017. évi költségvetésének végrehajtásáról szóló zárszámadási rendelet keretében kell számot adni.
2. **§** E rendelet a kihirdetést követő nap lép hatályba.

Karcag, 2017. május 18.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

*1. sz. melléklet Karcag Városi Önkormányzat Képviselő-testületének 6/2017. (V.26.) önkormányzati rendeletéhez*

***Karcag Városi Önkormányzat 2016. évi maradvány kimutatása***

Adatok Ft-ban

|  |  |
| --- | --- |
| **Megnevezés** | **Összeg** |
| 01. Alaptevékenység költségvetési bevételei | 3 360 682 240 |
| 02. Alaptevékenység költségvetési kiadásai | 3 352 323 888 |
| **I. Alaptevékenység költségvetési egyenlege (=01-02)** | **8 358 352** |
| 03. Alaptevékenység finanszírozási bevételei | 1 690 116 365 |
| 04. Alaptevékenység finanszírozási kiadásai | 1 275 535 306 |
| **II. Alaptevékenység finanszírozási egyenlege (=03-04)** | **414 581 059** |
| **A) Alaptevékenység maradványa (=±I±II)** | **422 939 411** |
| **B) Vállalkozási tevékenység maradványa (=±III±IV)** | **0** |
| **C) Összes maradvány (=A+B)** | **422 939 411** |
| **D) Alaptevékenység kötelezettségvállalással terhelt maradványa** | **424 651 789** |
| **E) Alaptevékenység szabad maradványa (=A-D)** | **- 1 712 378** |

**ÁLTALÁNOS INDOKOLÁS**

Az államháztartásról szóló 2011. évi CXCV. törvény (a továbbiakban: Áht.) 86. § (5) bekezdése értelmében az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv maradványának elvonandó és felhasználható összegéről.

Az államháztartásról szóló törvény végrehajtásáról szóló 368/2011. (XII.31.) Kormányrendelet 149. § (1) bekezdése alapján a költségvetési maradványt az éves költségvetési beszámoló készítésekor kell megállapítani az államháztartási számviteli kormányrendelet előírásainak megfelelően.

Az államháztartásról szóló törvény végrehajtásáról szóló 368/2011. (XII.31.) Kormányrendelet 155. § (1) bekezdése alapján az államháztartás önkormányzati alrendszerébe tartozó költségvetési szerv költségvetési maradványából az irányító szervet megillető rész számítását az irányító szerv határozza meg. A 155. § (2) bekezdése alapján az államháztartás önkormányzati alrendszerébe tartozó költségvetési szerv költségvetési maradványát az irányító szerv a zárszámadási rendeletével, határozatával egy időben állapítja meg.

**RÉSZLETES INDOKOLÁS**

* 1. **§-hoz**

A Karcag Városi Önkormányzat 2016. évi összesített költségvetési maradványának összegéről rendelkezik.

**3. §-hoz**

Az Önkormányzatnál és a költségvetési szerveknél képződött maradványok felhasználható és elvonásra kerülő összegeiről rendelkezik.

**4. §-hoz**

Beszámolási kötelezettségről rendelkezik.

**5. §-hoz**

A rendelet hatályba lépéséről rendelkezik.

|  |  |
| --- | --- |
| **3. napirendi pont:** | Javaslat a talajterhelési díjról szóló 3/2017. (II.24.) rendelet módosítására |

**Dobos László polgármester:** Egy nagyon hosszú előkészítés után remélhetőleg célba érnek. Az a cél egyrészről, hogy a törvényességet betartsák, másrészről pedig az, hogy a karcagi lakosokat a legkevésbé terheljék. Ennek megfelelően a bizottsági ülésen született az a javaslat, hogy az adóalanyok teljes köre a fizetendő összeg 95 %-a alól mentesülne kedvezmény jogcímmel. A korábbi ülésen meghatározott mentességek kikerülnének ebből a körből.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság javaslata, hogy a 95 %-os kedvezmény bevezetésre kerüljön. A bizottság megtárgyalta a javaslatot, támogatta és a képviselő-testületnek elfogadásra javasolta.

**Andrási András képviselő:** Most egy új adónemet vezetnek be a városban, ami eddig még nem volt?

**Dobos László polgármester:** Egy talajterhelési díjat vezetnek be, amit kénytelenek, mivel miatta mulasztásos törvénysértésben voltak régóta.

**Andrási András képviselő:** Az anyagból kiderül, hogy a maximális várható évi anyagi teher éves szinten kb. 10 ezer Ft. Megkérdezte, hogy mekkora terhet ró ez az adócsoportra a hivatalban, akik ezt az ügyletet kezelik? Mennyire vannak erre felkészülve?

**Dobos László polgármester:** Természetesen sok feladattal jár, de a hivatal ezt el tudja látni, mivel itt jó szakemberek dolgoznak.

További kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. 2 tartózkodás. Nemleges szavazat nem volt.

Karcag Városi Önkormányzat Képviselő-testületének 7/2017. (V.26.)

önkormányzati rendelete

**a talajterhelési díjról szóló 3/2017. (II.24.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában, a környezetterhelési díjról szóló 2003. évi LXXXIX. törvény (továbbiakban: Ktd. tv.) 21/A. § (2) bekezdésében és a 26. § (4) bekezdésében meghatározott jogkörében, valamint a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a talajterhelési díjról szóló 3/2017. (II.24.) rendeletének (továbbiakban: R.) módosításáról a következő rendeletet alkotja:

**1. §** A R. III. fejezet Mentességek címének helyébe a „Kedvezmények” cím kerül.

**2. §** (1) A R. 3. § (1) bekezdése helyébe a következő rendelkezés lép:

„ A talajterhelési díjkedvezmény a fizetendő díj 95 %-a.”

(2) A R. 3. § (2)-(3) bekezdése hatályát veszti.

**3. §** (1)Ez a rendelet 2017. július 1. napján lép hatályba.

(2) Ez a rendelet a hatályba lépését követő napon hatályát veszti.

K a r c a g, 2017. május 17.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

A Ktd. tv. 21/A. § (2) bekezdése értelmében a talajterhelési díjjal kapcsolatos díjkedvezmények és mentességek eseteit a települési önkormányzat rendeletben állapítja meg.

**RÉSZLETES INDOKOLÁS**

**1. §-hoz**

Rendelkezik a fejezet címének megváltoztatásáról.

**2. §-hoz**

Rendelkezik a korábbi mentességek megszüntetéséről és a talajterhelési díjkedvezmény bevezetéséről.

**3. §-hoz**

E rendelet hatályba lépéséről rendelkezik.

|  |  |
| --- | --- |
| **4. napirendi pont:** | Javaslat a személyes gondoskodást nyújtó ellátásokról szóló 33/2008. (XII.19) rendelet módosítására |

**Dobos László polgármester:** A módosítás a két idősek otthonára vonatkozik, nyilvánvalóan a folyamatosan emelkedő működési költségek teszik szükségessé a térítési díjaknak az emelését. Ez olvasható a javaslatban is. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. 2 tartózkodás. Nemleges szavazat nem volt.

Karcag Városi Önkormányzat Képviselő-testületének 8/2017. (V.26.)

önkormányzati rendelete

**a személyes gondoskodást nyújtó ellátásokról szóló 33/2008. (XII.19.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (2) bekezdésében meghatározott jogkörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. és 8. pontjában, a szociális igazgatásról és szociális ellátásokról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény, valamint a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet által meghatározott feladatkörében eljárva a személyes gondoskodást nyújtó ellátásokról szóló 33/2008. (XII.19.) rendeletének (továbbiakban: R.) módosításáról az alábbi rendeletet alkotja:

1. **§** A R. 7. § (2) bekezdése helyébe az alábbi rendelkezés kerül:

„**7.§ (**2) Az intézményi térítési díjakat a Karcagi Többcélú Kistérségi Társulás, mint intézményfenntartó állapítja meg a

a) Karcagi Többcélú Kistérségi Társulás Szociális Szolgáltató Központban

b) Karcagi Többcélú Kistérségi Társulás Idősek Otthona és Háziorvosi Intézményben

c) Karcagi Többcélú Kistérségi Társulás Bölcsőde Intézményében

d) Karcagi Többcélú Kistérségi Társulás Gyermekek Átmeneti Otthonában

az 1. sz. mellékletben foglaltak szerint."

1. **§**A R. 1. sz. melléklete helyébe e rendelet 1. sz. melléklete kerül.

**3. §** E rendelet 2017. július 1-jén lép hatályba és az azt követő napon hatályát veszti.

Karcag, 2017. május 18.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

*1. sz. melléklet a Karcag Városi Önkormányzat Képviselő-testületének 8/2017. (V.26.) önkormányzati rendeletéhez*

1. **Alapellátás keretén belül nyújtott szociális étkeztetés intézményi térítési díja**

**Karcag**

|  |  |
| --- | --- |
| Étkeztetés elvitellel (90.000.-Ft jövedelemig) | 315.-Ft/nap/fő |
| Étkeztetés elvitellel (90.000.-Ft jövedelem felett) | 339.-Ft/nap/fő |
| Étkeztetés kiszállítással (90.000.-Ft jövedelemig) | 315.-Ft/nap/fő  kiszállítás díja: 70.-Ft/nap/fő |
| Étkeztetés kiszállítással (90.000.-Ft jövedelem felett) | 339.-Ft/nap/fő  kiszállítás díja: 70.-Ft/nap/fő |
| Étkeztetés (Idősek klubja) helyben fogyasztással (90.000.-Ft jövedelemig) | 335.-Ft/nap/fő |
| Étkeztetés (Idősek klubja) helyben fogyasztással (90.000.-Ft jövedelem felett) | 358.-Ft/nap/fő |

**Berekfürdő**

|  |  |
| --- | --- |
| Étkeztetés elvitellel (90.000.-Ft jövedelemig) | 323.-Ft/nap/fő |
| Étkeztetés elvitellel (90.000.-Ft jövedelem felett) | 346.-Ft/nap/fő |
| Étkeztetés kiszállítással (90.000.-Ft jövedelemig) | 323.-Ft/nap/fő  kiszállítás díja: 65.-Ft/nap/fő |
| Étkeztetés kiszállítással (90.000.-Ft jövedelem felett) | 346.-Ft/nap/fő  kiszállítás díja: 65.-Ft/nap/fő |

1. **Házi segítségnyújtás intézményi térítési díja:**

***Az intézményi térítési díjat és a személyi térítési díjat házi segítségnyújtás esetén – szociális segítségre vagy személyi gondozásra vonatkozó- gondozási órára vetítve kell meghatározni.***

Karcagi Többcélú Kistérségi Társulás Szociális Szolgáltató Központ a karcagi és berekfürdői telephely együttesen:

Térítési díj: 331,- Ft/fő/óra

1. **Nappali ellátás intézményi térítési díja:**

Karcagi Többcélú Kistérségi Társulás Szociális Szolgáltató Központ, Idősek Klubja:

Tartózkodási díj: 16,- Ft/fő/gondozási nap

Karcagi Többcélú Kistérségi Társulás Szociális Szolgáltató Központ, Értelmi Fogyatékosok Napközi Otthona:

Tartózkodási díj: 16,- Ft/fő/gondozási nap

Az étkezésért fizetendő térítési díj:

- ebéd 335- Ft/fő/nap

A nappali ellátás keretében igény szerint lehetőség van reggeli és vacsora igénybevételére, melynek térítési díja

**-** reggeli (tartalmazza a tízórait) 260,- Ft/fő/nap

**-** vacsora (tartalmazza az uzsonnát) 232,- Ft/fő/nap

1. **Idősek bentlakásos ellátásának intézményi térítési díja:**

**Bentlakásos ellátás esetén:**

Karcagi Többcélú Kistérségi Társulás Idősek Otthona:

**Horváth Ferenc úti telephely havi 76.500,- Ft/fő 2.550,- Ft/fő/nap**

**Zöldfa úti telephely havi 81.000,- Ft/fő 2.700,- Ft/fő/nap**

Idősek, fogyatékosok bentlakásos ellátás esetén alkalmazandó étkezési térítési díjak

- reggeli: 123,- Ft/fő/nap

- tízórai: 69,- Ft/fő/nap

- ebéd: 310,- Ft/fő/nap

- uzsonna: 69,- Ft/fő/nap

- vacsora: 108,- Ft/fő/nap

1. **Átmeneti elhelyezést nyújtó ellátás:**

Gyermekek Átmeneti Otthona

Fizetendő személyi térítési díj az intézményben tartózkodás esetén:

Napi térítési díj: 300,- Ft/fő

Heti térítési díj: 2.100,- Ft/fő

Havi térítési díj: 9.000,- Ft/fő

Férőhely fenntartási díj összege 6 napnál hosszabb igazolt távollét esetén:

Napi térítési díj: 60,- Ft/fő

Heti térítési díj: 420,- Ft/fő

Havi térítési díj: 1.860,- Ft/fő

1. **A bölcsődei étkezés intézményi térítési díja:**

Karcagi Többcélú Kistérségi Társulás Bölcsőde Intézménye: 410,- Ft/fő/nap

1. **A bölcsődei gondozási díj:** 0,- Ft/fő/nap
2. **Az intézménnyel közalkalmazotti jogviszonyban, munkaviszonyban állók étkezési térítési díja:**

Karcagi Többcélú Kistérségi Társulás Idősek Otthona és Háziorvosi Intézmény

- reggeli: 197,- Ft/fő/nap

- tízórai: 110,- Ft/fő/nap

- ebéd: 496,- Ft/fő/nap

- uzsonna: 110,- Ft/fő/nap

- vacsora: 173,- Ft/fő/nap

**IX. A vendégétkezők étkezési térítési díja:**

Karcagi Többcélú Kistérségi Társulás Idősek Otthona és Háziorvosi Intézmény

- reggeli: 197,- Ft/fő/nap

- tízórai: 110,- Ft/fő/nap

- ebéd: 496,- Ft/fő/nap

- uzsonna: 110,- Ft/fő/nap

- vacsora: 173,- Ft/fő/nap

**ÁLTALÁNOS INDOKOLÁS**

A jogalkotásról szóló 2010. évi CXXX. törvény 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

A szociális ágazatban több jogszabályváltozás következett be, amelyek hatással voltak a térítési díj számításra, illetve magára a díjmegállapításra.

A szociális igazgatásról és szociális ellátásokról szóló 1993. évi III. törvény, valamint a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet alapján az intézményi térítési díjat és a személyi térítési díjat

* étkeztetés esetén ellátási napra,
* házi segítségnyújtás esetén gondozási órára,
* nappali ellátás esetén ellátási napra,
* bentlakásos intézményi ellátás esetén ellátási napra és hónapra vetítve kell meghatározni.

Az intézményi térítési díj szolgáltatónként, intézményenként, telephellyel rendelkező szolgáltató, intézmény esetén ellátást nyújtó székhelyenként, telephelyenként, továbbá bentlakásos intézményi ellátás esetén épületenként külön-külön is meghatározható.

**RÉSZLETES INDOKOLÁS**

**1.§-hoz**

A rendeletben a Karcagi Többcélú Kistérségi Társulás fenntartásában lévő intézmények személyes gondoskodást nyújtó ellátások keretében az intézményi térítési díjakat szükséges szabályozni.

**2.§-hoz**

A rendelet mellékletének módosításáról rendelkezik.

**3.§-hoz**

A rendelet hatályba lépéséről rendelkezik.

|  |  |
| --- | --- |
| **5. napirendi pont:** | Beszámoló a gyermekjóléti és gyermekvédelmi feladatok ellátásáról |

**Dobos László polgármester:** Azokat kell védeni, akik erre a legjobban rászorultak, a fiatalok és az idősek. Ennek a szép példája látható, hogy milyen rendszerrel foglalkoznak velük. Megkérdezte a beszámolóhoz van-e szóbeli kiegészítés?

**Kun Csilla a Karcagi Többcélú Kistérségi Társulás Szociális Szolgáltató Központ intézményvezetője:** A szakminisztérium egyik legjelentősebb intézkedése volt az elmúlt időszakban a gyermekvédelmi jelzőrendszer és a gyermekjóléti szolgáltatás megerősítése. Ennek első lépéseként 2015. január 1-jétől előírta, hogy családsegítés csak gyermekjóléti szolgáltatás keretében hozható. A következő lépés volt, hogy a családsegítés csak a gyermekjóléti szolgáltatással integráltan működhet. Így Család és Gyermekjóléti Szolgálat, vagy Család és Gyermekjóléti Központ keretében. Mindezeknek a változásoknak, jogszabályi előírásoknak eleget téve, a Karcag Városi Önkormányzat és a Karcagi Többcélú Kistérségi Társulás Tanácsa a városban is létrehozta ezeket változásokat. Ennek megfelelően került bemutatásra két szolgáltatás ebben a beszámolóban. Kiemelendő az adminisztrációs tevékenység megemelkedése az elmúlt évben, a családlátogatások számának a megemelkedése. Az adományozás területén is nagyon nagy munkát végeztek a dolgozók. Az önkormányzatnak és a társulásnak köszönhetően ez évben egy új épületben költöznek, ahol megfelelő tárgyi feltételek megteremtése az utolsó szakaszban van.

Köszönetet mondott a fenntartónak és a Karcagi Városi Önkormányzatnak segítő támogatásukért. Továbbá itt mondott köszönetet kollégáinak is.

Kérdés, hozzászólás van-e?

**Nagyné László Erzsébet a Szociális és Egészségügyi Bizottság elnöke:** A bizottság megtárgyalta a beszámolót. Ezúton mondott köszönetet az intézmény minden dolgozójának és a hivatal Igazgatási és Szociális Iroda dolgozóinak, akik szorosan együttműködve tudták ezt a feladatot végrehajtani. A beszámolót a bizottság egyhangúan támogatta és elfogadásra javasolta a képviselő-testületnek.

**Dobos László polgármester:** Teljesen egyetértett az elhangzottakkal, minden dicséretet megérdemelnek, akik ezen a területen dolgoznak. További jó munkát és jó egészséget kívánt nekik.

További kérdés, észrevétel nem hangzott el.

**Dobos László polgármester:** Javasolta a beszámoló elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**155/2017. (V.25.) “kt”. sz. h a t á r o z a t**

**a gyermekjóléti és gyermekvédelmi feladatok ellátásáról**

A Karcag Városi Önkormányzat Képviselő-testülete az Alaptörvény 32. cikk (1) bekezdése b) pontjában meghatározott jogkörében eljárva a Magyarország helyi önkormányzatairól szóló 2011. évi CLXXXIX törvény 13. § (1) bekezdésének 8. pontjában biztosított feladatkörében eljárva valamint a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet alapján az alábbiak szerint dönt:

1. A Karcag Városi Önkormányzat Képviselő-testülete agyermekjóléti és gyermekvédelmi feladatok ellátásáról szóló beszámolót elfogadja.
2. Megállapítja, hogy a meglévő gyermekvédelmi rendszer városunkban a törvényi előírásoknak megfelelően, jól működik.
3. A Képviselő-testület felkéri a Karcagi Polgármesteri Hivatalt jelen határozat végrehajtásából eredő, szükséges intézkedések megtételére.

Felelős: Rózsa Sándor jegyző

Határidő: 2017. május 31.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Polgármesteri Hivatal Igazgatási és Szociális Iroda, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, helyben
7. Jász-Nagykun-Szolnok Megyei Kormányhivatal Hatósági Főosztály Szociális és Gyámügyi Osztály 5000 Szolnok, Ady Endre út 35-37. (Beszámolóval együtt)
8. Karcagi Többcélú Kistérségi Társulás Szociális Szolgáltató Központja 5300 Karcag, Püspökladányi u. 33.
9. Karcagi Többcélú Kistérségi Társulás Gyermekek Átmeneti Otthona 5321 Kunmadaras, Kunhegyesi u. 27.

|  |  |
| --- | --- |
| **6. napirendi pont:** | Tájékoztató a 2017. évi nyári szezonkezdésre történő felkészülésről |

**Dobos László polgármester:** Köszöntötte a Nagykun Víz- és Csatornamű Kft. ügyvezetőjét, aki nem kívánt szóbeli kiegészítést tenni. Alpolgármester úrral a szezonkezdése előtt jártak kint fürdőben, és azt látták, hogy szépen folyamatosan történik a felkészülés, ahhoz hogy a kedves vendégek a lehető legjobb körülmények között tölthessék a szabadidejüket.

Kérdés, hozzászólás van-e?

**Pánti Ildikó az Idegenforgalmi, Társadalmi és Külkapcsolati Bizottság elnöke:** A bizottság kihelyezett ülés keretében tartotta ülését, az adott témában tájékozódtak. Örömmel állapították meg, hogy a kempingben teltház van. A rendezvények szervezését is nagyon fontosnak látja, amelyen nem csak számszerűségében, hanem minőségében is nagyfokú javulás látszik.

Néhány szót szólt a 4. Országos Művészeti Fesztiválról, melyen nagyon sok kedves vendég vett részt, köztük Márkus Ilona neves előadóművész is. Példaértékű volt a szervezés, a fogadtatás, a kiszolgálás.

Véleménye szerint a nyáron egy jó folytatással a további eredményt növelni lehet. A bizottság támogatta a tájékoztatót és a képviselő-testületnek is elfogadásra ajánlotta. Köszönetet és elismerést mondott a fürdő vezetésének és munkatársainak.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Gratulált a fürdő vezetésének és dolgozóinak, majd megköszönte azt, hogy a bizottsági üléseknek helyt adtak. a kihelyezett ülés alkalmával tapasztalták a kemping nagy látogatottságát, örömükre szolgált, hogy szinte tele van. Örömmel győződtek meg arról, hogy minden át van festve, növényzet karba van tartva, tisztaság van. Elégedetten számolt be arról, hogy az uszodának a téli fűtése is jól működött.

**Molnár Pál képviselő:** Fontos dolgok szerepelnek a tájékoztatóban, de az hogy milyen körülmények között tudnak fürödni a vendégek, azt meghatározza az, hogy milyen közösség látogatja. Az elmúlt években a fürdő vezetése a biztonsági szolgálattal közösen mindent megtett annak érdekében, hogy a nem megfelelő fürdőzőket kiszűrje. Megnyugtatta a város lakosságát, hogy ebben az évben is mindent megtesznek ennek érdekében.

**Dobos László polgármester:** Nagyon sok minden elkészült a strandon, a felkészülés valóban jobb volt a korábbi évekhez képest. Karcag városnak nagy kincse a gyógyvíz, ezt kell kihasználni. Kérte igazgató urat és munkatársait, ennek megfelelően kezeljék. Ahhoz, hogy a vendégek itt maradjanak, visszajárjanak nagy-nagy odafigyelés szükséges.

További kérdés, észrevétel nem hangzott el.

**Dobos László polgármester:** Javasolta a tájékoztató elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**156/2017. (V.25.) „kt.” sz. h a t á r o z a t**

**a 2017. évi nyári szezonkezdésre történő felkészülésről**

A Karcag Városi Önkormányzat Képviselő-testülete a 2017. évi nyári szezonkezdésre történő felkészülésről szóló tájékoztatót

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Víz- Csatornamű Kft. 5300 Karcag, Fürdő u. 3.

|  |  |
| --- | --- |
| **7. napirendi pont:** | Javaslat az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésre |

**Dobos László polgármester:** Köszöntötte az ülésteremben megjelent belső ellenőröket, majd vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**157/2017. (V.25.) „kt.” sz. h a t á r o z a t**

**az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésről**

A Karcag Városi Önkormányzat Képviselő-testülete az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést elfogadja.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcagi Polgármesteri Hivatal
   * Revizorok
   * Költségvetési, Gazdálkodási és Kistérségi Iroda, helyben

|  |  |
| --- | --- |
| **8. napirendi pont:** | Javaslat a 2016. évi ellenőrzési jelentésre |

**Dobos László polgármester:** Az anyagban megtalálható mind azon munkák, amelyek elvégzésre kerültek a belső ellenőrök részéről, akik nagyon komoly munkákat folytatnak. Azon munkálkodnak, hogy az intézmények a legszabályosabban végezzék munkájukat. A jelentésben találhatók a különböző megállapítások. Vitára bocsátotta a napirendet.

Kérdés, hozzászólás van-e?

**Pánti Ildikó képviselő:** A belső ellenőrzés jól működik, feladata az önkormányzati fenntartású intézmények és a hivatal ellenőrzése. Mind a kettő jól működik. Gratulált és további jó munkát kívánt.

További kérdés, észrevétel nem hangzott el.

**Dobos László polgármester:** Megköszönte a revizorok munkáját. Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**158/2017. (V. 25.) „kt.” sz. h a t á r o z a t**

**2016. évi ellenőrzési jelentésről**

A Karcag Városi Önkormányzat Képviselő-testülete a 2016. évi ellenőrzési jelentést **elfogadja.**

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcagi Polgármesteri Hivatal

* Revizorok,
* Költségvetési, Gazdálkodási és Kistérségi Iroda, helyben

|  |  |
| --- | --- |
| **9. napirendi pont:** | Javaslat a Karcag Térségi Hulladékgazdálkodási Közszolgáltató Nonprofit Korlátolt Felelősségű Társaság üzletrészének részbeni értékesítésére |

**Dobos László polgármester:** Gazdasági Tanácsadó Testületi ülésen is szó volt már arról, hogy lehetőség szerint egy régió központ szeretnének lenni. Ahhoz természetesen sok minden szükséges. Az önkormányzat a tulajdonában lévő üzletrészből névértéken kíván értékesíteni az önkormányzatok részére, egyenként 100.000 Ft névértékű üzletrészt.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**159/2017. (V.25.) „kt.” sz. határozat**

**a Karcag Térségi Hulladékgazdálkodási Közszolgáltató Nonprofit Korlátolt Felelősségű Társaság üzletrészének részbeni értékesítéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva, figyelemmel a Polgári Törvénykönyvről szóló 2013. évi V. törvény 3:173. §-ában foglaltakra az alábbiak szerint dönt:

1. A Karcag Városi Önkormányzat elhatározza a tulajdonában lévő 2.800.000.-Ft névértékű, aKarcag Térségi Hulladékgazdálkodási Közszolgáltató Nonprofit Korlátolt Felelősségű Társaság (Cégjegyzékszám: 16-09-015500)93,3 %-os üzletrészének felosztását, amelyből egyenként 100.000.-Ft névértékű üzletrészt kíván értékesíteni névértéken az alábbi tervezet szerint:

* Fegyvernek Város Önkormányzat részére 100.000 Ft névértékű üzletrészt
* Kenderes Városi Önkormányzat részére 100.000 Ft névértékű üzletrészt
* Kisújszállás Város Önkormányzata részére 100.000 Ft névértékű üzletrészt
* Tiszatenyő Községi Önkormányzat részére 100.000 Ft névértékű üzletrészt
* Kunmadaras Nagyközség Önkormányzata részére 100.000 Ft névértékű üzletrészt
* Törökszentmiklós Városi Önkormányzat részére 100.000 Ft névértékű üzletrészt
* Túrkeve Város Önkormányzata részére 100.000 Ft névértékű üzletrészt

A Társaságban a tervezet szerinti újonnan belépő tulajdonosok üzletrésze egységesen 3,33%-ban kerül meghatározásra.

1. Az értékesítés feltételei:
   * A Képviselő-testület az üzletrész névértékét a Karcag Térségi Hulladékgazdálkodási Közszolgáltató Nonprofit Korlátolt Felelősségű Társaság alapításakor szolgáltatott törzsbetét alapján határozta meg.
   * Fizetési feltétel: a vételár kiegyenlítése az adásvételi szerződés megkötését követő 8 napon belül történik.
2. A Képviselő-testület felhatalmazza Karcag Városi Önkormányzat Polgármesterét a szükséges üzletrész átruházási szerződés aláírására.
3. A Képviselő-testület felhatalmazza Karcag Városi Önkormányzat Polgármesterét a Karcag Térségi Hulladékgazdálkodási Közszolgáltató Nonprofit Korlátolt Felelősségű Társaság alapító okiratának módosítása során keletkező társasági szerződés aláírására, valamint az egyéb szükséges taggyűlési döntések meghozatalára és cégeljárási dokumentumok aláírására. Felkéri Dr. Mihály László ügyvédet (5300 Karcag, Kertész József u. 5. II. lh. fsz. 2.) a bejegyzéshez kapcsolódó okiratok megszerkesztésére, ellenjegyzésére és a cégbírósági eljárásban a Karcag Városi Önkormányzat teljes körű képviseletére.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. május 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcag Térségi Hulladékgazdálkodási Közszolgáltató Nonprofit Korlátolt Felelősségű Társaság 5300 Karcag, Villamos u. 109. /Költségvetési, Gazdálkodási és Kistérségi Iroda Gazdálkodási Csoport által/
8. Dr. Mihály László ügyvéd,5300 Karcag, Kertész József u. 5. II. lh. fsz. 2. (Költségvetési, Gazdálkodási és Kistérségi Iroda Gazdálkodási Csoport által/)
9. érintett önkormányzatok a Kft. ügyvezetője által

|  |  |
| --- | --- |
| **10. napirendi pont:** | Javaslat a Szentannai Sámuel Gimnázium, Szakközépiskola és Kollégium fenntartói jog átadás-átvételéről szóló megállapodásról szóló 349/2011. (VI.30.) „kt.” sz. határozat módosítására |

**Dobos László polgármester:** Az önkormányzat pályázat útján műfüves labdarúgó pályát alakít ki és telekhatár rendezésre van szükség.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**160/2017. (V. 25.) „kt.” sz. h a t á r o z a t**

**a Szentannai Sámuel Gimnázium, Szakközépiskola és Kollégium fenntartói jog átadás-átvételéről szóló megállapodásról szóló 349/2011. (VI.30.) „kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény 107. §-ban biztosított jogkörében eljárva a Szentannai Sámuel Gimnázium, Szakközépiskola és Kollégium fenntartói jog átadás-átvételéről szóló megállapodásról szóló 349/2011. (VI.30.) „kt.” sz. határozatát (továbbiakban: Határozat) az alábbiak szerint módosítja:

1. A Határozat mellékletében szereplő Megállapodás III.1.) b) pontjában szereplő táblázatból az alábbi sor törlésre kerül:

„

|  |  |  |
| --- | --- | --- |
| **belterület** | **4815/2** | **beépítetlen terület** |

„

2. A Határozat egyéb rendelkezései változatlanul érvényben maradnak.

3. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a Megállapodás módosítást.

4. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját jelen határozat végrehajtásából eredő, szükséges intézkedések megtételére.

Felelős: Dr. Czap Enikő aljegyző

Határidő: 2017. szeptember 1.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport, helyben
5. Karcagi Polgármesteri Hivatal Aljegyzői Iroda, Hatósági Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
8. Földművelésügyi Minisztérium 1055 Budapest, Kossuth Lajos tér 11.
9. Szentannai Sámuel Középiskola és Kollégium 5300 Karcag, Szentannai Sámuel u. 18.

|  |  |
| --- | --- |
| **11. napirendi pont:** | Javaslat a Györffy István Nagykun Múzeum alapító okiratának módosítására |

**Dobos László polgármester:** Címváltozás miatt szükséges az alapító okirat módosítása.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**161/2017. (V.25.) „kt.”sz. h a t á r o z a t**

**a Györffy István Nagykun Múzeum alapító okiratának módosításáról**

A Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk. (1) bekezdésének b) pontjában meghatározott jogkörében eljárva, az államháztartásról szóló 2011. évi CXCV. törvény 8/A. § (2) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm.rendelet 5. §‑a alapján az alábbi határozatot hozza:

1. A Képviselő-testület a Györffy István Nagykun Múzeum alapító okiratának módosításáról szóló okiratot jelen határozat melléklete szerint elfogadja.
2. A Képviselő-testület felhatalmazza Dobos László polgármestert az alapító okiratot módosító okirat aláírására.
3. Az alapító okiratot módosító okiratot meg kell küldeni a Magyar Államkincstárnak.

Felelős: Költségvetési, Gazdálkodási és Kistérségi Iroda, Költségvetési csoport

Határidő: döntést követő 8 napon belül

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal Nagyné Major Mária, intézményi és civil kapcsolatok ügyintézője, helyben
7. Györffy István Nagykun Múzeum, Dr. Nagy Molnár Miklós igazgató, 5300 Karcag, Kálvin u. 4.

161/2017. (V.25.) „kt.” sz. határozat melléklete

**Okirat száma: ……….**

Módosító okirat

**A Györffy István Nagykun Múzeum Karcag Városi Önkormányzat Képviselő-testülete által 2015.02.10. napján kiadott, 3483/2015. számú alapító okiratát az államháztartásról szóló 2011. évi CXCV. törvény 8/A. §-a alapján –a/az …../2017.(V.25.) „kt.” számú határozatra figyelemmel – a következők szerint módosítom:**

1. **Az alapító okirat 1.2.3.5. pontja az alábbiak szerint módosul:**

„1.2.3. telephelye(i):

|  |  |  |
| --- | --- | --- |
|  | telephely megnevezése | telephely címe |
| 5 | Karcagi Hírmondó Szerkesztősége | 5300 Karcag, Bajcsy-Zsilinszky utca 6. |

„

1. **Az alapító okirat 3. pontja az alábbiakkal egészül ki:**

„3.2. A költségvetési szerv fenntartójának:

3.2.1. megnevezése: Karcag Városi Önkormányzat

3.2.2. székhelye: 5300 Karcag, Kossuth tér 1. „

1. **Az alapító okirat 5.2. 1. pontja az alábbiak szerint módosul:**

„5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt meghatározó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992.(XI.20.) Kormányrendelet |

„

1. **Az alapító okirat 5.3. pontja törlésre kerül.**
2. **Az alapító okirat 6. pontja az alábbiak szerint módosul:**

**„6. Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2015.02.10. napján kelt, 3483/2015. okiratszámú alapító okiratot visszavonom.”

Karcag, 2017. ……………………….

Dobos László

polgármester

|  |  |
| --- | --- |
| **12. napirendi pont:** | Javaslat Karcag város helyi autóbusz-közlekedési közszolgáltatás 2017. évi támogatására |

**Dobos László polgármester:** Költségvetési támogatásra lehet pályázni, a testületi felhatalmazás által nyilatkozni kell. A bizottság támogatta a javaslat elfogadását. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**162/2017. (V. 25.) „kt.” sz. h a t á r o z a t**

**Karcag város helyi autóbusz-közlekedési közszolgáltatás 2017. évi támogatásáról**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 18. pontjában biztosított feladatkörében eljárva, figyelemmel a Magyarország 2017. évi központi költségvetéséről szóló 2016. évi XC. törvény 3. mellékletére az alábbiakat nyilatkozza:

1. A Képviselő-testülete kinyilatkozza, hogy a Karcag város helyi autóbusz-közlekedési közszolgáltatás működtetését (folyamatos üzemeltetését és eszközfenntartási ráfordításait, valamint fejlesztését) 2016. évre vonatkozóan saját forrásból 9.950 ezer Ft vissza nem térítendő önkormányzati támogatással segítette.
2. Karcag Városi Önkormányzat kinyilatkozza, hogy a karcagi helyi járatú autóbusz közlekedést 2017. január 1-től 2017. december 31-ig folyamatosan – a közszolgáltatóval kötött szerződés alapján - fenntartja.
3. Karcag Városi Önkormányzat kinyilatkozza, hogy a helyi közforgalmú közlekedésre a közszolgáltatási szerződést a 2012. évi XLI. törvény rendelkezései szerint lefolytatott pályázati eljárás alapján kötötte meg a nyertes közszolgáltatóval és a szolgáltatást 2013. 01.01-től a fenti törvény 2. §. 8. pontja alapján végezteti.

1. A Képviselő-testülete utasítja a Polgármesteri Hivatal Költségvetési, Gazdálkodási és Kistérségi Irodáját, valamint Aljegyzői Irodáját, hogy az 1-3. pontokban foglalt nyilatkozatok és döntések alapján a helyi közforgalmú közlekedés normatív támogatására a 2016. évi XC. törvény alapján az igénylést nyújtsa be.

Felelős: Szabóné Bóka Réka költségvetési csoportvezető

Dr. Czap Enikő aljegyző

Határidő: 2017. június 13.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. KMKK Középkelet Magyarországi Közlekedési Központ Zrt. 5000 Szolnok, Nagysándor J. u. 24.

|  |  |
| --- | --- |
| **13. napirendi pont:** | Jelentés a lejárt határidejű határozatok végrehajtásáról |

**Dobos László polgármester:** Közölte, hogy 12 db jelentés van, összevont vitára és szavazásra kerül sor. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta a jelentések elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**163/2017. (V.25.) „kt” sz. h a t á r o z a t**

**a lejárt határidejű határozatok végrehajtásáról**

A Karcag Városi Önkormányzat Képviselő-testülete a lejárt határidejű határozatok végrehajtásáról szóló jelentéseket megtárgyalta, azokat **elfogadja.**

**Hatályban tartja:**

1. a 273/2016. (XI.24.) „kt.” sz. határozatot – az élelmiszer-, tüzelő- és gyógyszerutalvány formájában nyújtott önkormányzati segélyek beváltási helyeiről szóló a 62/2016. (III.31.) „kt.” számú határozattal módosított 288/2014. (XII.18.) „kt.” számú határozat módosításáról –,
2. a 6/2017. (I.26.) „kt.” sz. határozatot – Karcag Városi Önkormányzat és a Karcag Városi Cigány Nemzetiségi Önkormányzat közötti megállapodás felülvizsgálatáról és módosításáról szóló –,
3. a 57/2017. (II.23.) „kt.” sz. határozatot –a Karcag, Széchenyi István sugárút 87/c szám alatti önkormányzati bérlakás Tóth József részére történő bérbeadásáról –,
4. a 58/2017. (II.23.) „kt.” sz. határozatot – a Karcag, Dózsa György út 2. 1. em. 2. alatti önkormányzati bérlakás Kovács Krisztián részére történő bérbeadásáról –,
5. a 79/2017. (III.30.) „kt.” sz. határozatot – a 02290 hrsz-ú csatorna használatba történő átadása Horváthné Farkas Adrienne részére szóló 15/2013. (I.31.) „kt.” számú határozat módosításáról –,
6. a 80/2017. (III.30.) „kt.” sz. határozatot – a Zádor-híd közelében elhelyezkedő 02258/1 hrsz-ú külterületi ingatlan haszonbérbe adására kiírt pályázat eredményének megállapításáról szóló 194/2002. (IV.30.) „kt.” számú határozat módosításáról –,
7. a 81/2017. (III.30.) „kt.” sz. határozatot – az egyes ingatlanok Szentannai Sámuel Gimnázium, Szakközépiskola és Kollégium részére történő használatba adásáról szóló 209/2015.(VIII.31.) „kt.” számú határozat módosításáról –,
8. a 82/2017. (III.30.) „kt.” sz. határozatot – az 507/2 és 507/3 hrsz-ú (volt TITÁSZ tanpálya) haszonbérbe adásáról szóló 205/2010. (IV.29.) „kt.” számú határozat módosításáról –,
9. a 86/2017. (III.30.) „kt.” sz. határozatot – a Karcag, Kálvin utca 1. fsz. 1. alatti önkormányzati bérlakás Rácz Béláné részére történő bérbeadásáról –,
10. a 87/2017. (III.30.) „kt.” sz. határozatot – a Karcag, Zöldfa utca 48/b fsz. 2. alatti önkormányzati bérlakás Dr. Bene Szilvia részére történő bérbeadásáról –,
11. a 52/2017. (II.23.) „kt.” sz. határozatot **–** a Karcagi Polgármesteri Hivatal Szervezeti és Működési Szabályzatáról szóló 282/2014. (XII.18.) „kt.” sz. határozat módosításáról –,

**Hatályon kívül helyezi:**

1. a 156/2015. (V.28.) „kt.” sz. határozatot – a Karcag, Táncsics Mihály körút 46. alatti önkormányzati bérlakás Deák Ferenc részére történő bérbeadásáról –,
2. a 218/2016. (IX.29.) „kt.” sz. határozatot **–** a Karcagi Polgármesteri Hivatal Szervezeti és Működési Szabályzatáról szóló 282/2014. (XII.18.) „kt.” sz. határozat módosításáról –,

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Rózsa Sándor jegyző
6. Dr. Czap Enikő aljegyző
7. Szabóné Bóka Réka költségvetési csoportvezető

**Dobos László polgármester:** Bejelentette, hogy a 14-től 31-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés megtárgyalásának a végére értek, a testület nyilvános ülés keretében folytatja munkáját.

|  |  |
| --- | --- |
| **32. pótnapirend:** | Javaslat a „Nők a családban és a munkahelyen” pályázaton való részvételre  Előadó: Dobos László polgármester |

**Dobos László polgármester:** Konzorciumi formában szeretnék ezt ellátni, komoly, vissza nem térítendő pályázati pénzeket lehet elnyerni.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**183/2017. (V. 25.) ,,kt.” sz. h a t á r o z a t**

**a„Nők a családban és a munkahelyen”pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX.tv.10. § (1) bekezdése alapján az alábbiak szerint dönt:

1. Karcagi Polgármesteri Hivatal (a továbbiakban: Hivatal)*„Nők a családban és a munkahelyen”*címmel pályázatot nyújt be 200 millió Ft vissza nem térítendő, 100 %-os támogatási intenzitású támogatás elnyerésére. A pályázat benyújtására az Emberi Erőforrás Fejlesztési Operatív Program keretében kiírt *„Nők a családban és a munkahelyen”*című EFOP-1.2.9-17 kódszámú pályázati felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 200 millió Forint, a Karcag Városi Önkormányzat 2017. évi költségvetési rendelet módosításakor beépítésre kerül a Hivatal költségvetési tervezetébe.
3. A Képviselő-testület felhatalmazza a Karcag Város Önkormányzat Jegyzőjét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2017. július 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **33. pótnapirend:** | Javaslat a Madarász Imre Egyesített Óvoda alapító okiratának módosítására  Előadó: Dobos László polgármester |

**Dobos László polgármester:** Az óvoda felújítása folyamatban van, egy csoport szobával bővül, így több gyermek elhelyezését biztosítja. Ezért szükséges az alapító okirat módosítása.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**184/2017. (V. 25.) „kt.”sz. határozat**

**a Madarász Imre Egyesített Óvodaalapító okiratának módosításáról**

A Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk. (1) bekezdésének b) pontjában meghatározott jogkörében eljárva, az államháztartásról szóló 2011. évi CXCV. törvény 8/A. § (2) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm.rendelet 5. §‑a alapján az alábbi határozatot hozza:

1. A Képviselő-testület a Madarász Imre Egyesített Óvoda 6. számú feladatellátási helyén a létszámnövekedést elfogadja, a felvehető maximális gyermeklétszámot 75 főben határozza meg.
2. A Képviselő-testület a Madarász Imre Egyesített Óvodaalapító okiratának módosításáról szóló jelen határozat melléklete szerint elfogadja.
3. A Képviselő-testület felhatalmazza Dobos László polgármestert az alapító okiratot módosító okirat aláírására.
4. Az alapító okiratot módosító okiratot, valamint a módosításokkal egységes szerkezetbe foglalt alapító okiratot meg kell küldeni a Magyar Államkincstár Jász-Nagykun-Szolnok Megyei Igazgatósága részére.

Felelős: Költségvetési, Gazdálkodási és Kistérségi Iroda, Költségvetési Csoport

Határidő: döntést követő 8 napon belül

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Madarász Imre Egyesített Óvoda, 5300 Karcag, Táncsics krt. 17.

184/2017. (V.25.) „kt.” sz. határozat melléklete

Okirat száma: ……

Módosító okirat

**A Madarász Imre Egyesített Óvoda Karcag Városi Önkormányzat Képviselő-testülete által 2016. június 2-ánkiadott, 2062-8/2016. számú alapító okiratát az államháztartásról szóló 2011. évi CXCV. törvény 8/A. §-aés a nemzeti köznevelésről szóló 2011. évi CXC. törvény 21. § (2) bekezdése alapján –a/az .../2017.(V.25.) „kt.” számú határozatra figyelemmel –a következők szerint módosítom:**

1. **Az alapító okirat 6.3. 6. pontja az alábbiak szerint módosul:**

„6.3. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |
| --- | --- | --- |
|  | feladatellátási hely megnevezése | maximális gyermek-, tanulólétszám |
| 6 | Madarász Imre Egyesített Óvoda Gépgyár úti „SZIM” óvodája | 75 |

1. **Az alapító okirat 7. pontja az alábbiak szerint módosul:**

„**7. Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2016. június 2. napján kelt,2062-8/2016. számú alapító okiratot visszavonom.”

Karcag, 2017. ……….

P.H.

|  |  |  |
| --- | --- | --- |
|  |  | Dobos László |
|  |  | polgármester |

**Dobos László polgármester:** Megkérte Rózsa Sándor jegyző urat, hogy ismertesse az **előzetes programokat.**

**Rózsa Sándor jegyző:**

# **Május 27-én** a **Családi- és Gyermeknap, Sportnap** programjaira várnak mindenkit a Liget úti Sporttelepre. A kézműves foglalkozásokon, kirakodóvásáron túl a nap folyamán lesz szülői labdarúgó torna, élő amőba, kapitánylabda bajnokság, sor- és váltóverseny, és megrendezik a népi ételek főzőversenyét, valamint a IV. Nagykun Diák Birkapörköltfőző Versenyt is. Jelen lesz a rendezvényen a Tour de Hongrie szervezőcsapata is, akik a kerékpáros sportot népszerűsítik.

* **Május 31-én** Operettgálára várják a művaj kedvelőit a Déryné Kulturális Központba. Fellép Oszvald Marika operetténekes.
* **Június 2-án** a Nemzeti Összetartozás Napja alkalmából ünnepi megemlékezést rendez a Karcag Városi Önkormányzata és a Déryné Kulturális Központ. Emlékező beszédet mond: Sági István, a Karcagi Tankerület igazgatója.
* **Június 6-a és 9-e** között kerülnek megrendezésre a 88. Ünnepi Könyvhét és 16. Gyermekkönyvnapok programjai a Déryné Kulturális, Turisztikai, Sport Központ és Könyvtár szervezésében
* **Június 6-án** "Középpontban a táj" címmel nyílik kiállítás a képzőművész tanszakos diákok munkáiból az Ifjúsági Házban.
* **Június 8-án** felolvasással és az Erkel Ferenc Alapfokú Művészeti Iskola növendékeinek műsorával várják az olvasókat a Kossuth téren. Az óvodások aszfaltrajzversenyen mutathatják be tudásukat.
* **Június 9-én** a Kun Kuckó diákszínjátszó csoport *A hat alma klub* címűelőadását láthatják az érdeklődők aDéryné Kulturális Központban, majd a "Kertész leszek" című irodalmi pályázat ünnepélyes eredményhirdetésére kerül sor az Ifjúsági Házban.
* **Június 10-én** aKarcagi Nagykun Református Általános Iskola, **június 16-án** a Szent Pál Marista Általános Iskola és a Kováts Mihály Általános Iskola, **június 17-én** a Kiskulcsosi Általános Iskola 8. osztályos diákjai búcsúznak iskolájuktól.
* **Június 14-én** Dr. Ötvös László: Hajdúbagosi bibliás krónika és az Érintő erő című legújabb köteteinek könyvbemutatójára várják az érdeklődőket a Csokonai Könyvtárba. A szerzővel Rideg István beszélget.
* **Június 19-én** tartja az Erkel Ferenc Alapfokú Művészeti Iskola tanévzáró ünnepségét a Déryné kulturális Központban.
* **Június 23-án és 24-én** kerül megrendezésre a XIX. Karcagi Birkafőző Fesztivál. Sztárvendégek: Bagossy Brothers Company, Dér Heni, Takács Nikolas, Tóth Andi.

* **Június 29-én** a kuláküldözés áldozataira emlékezünk a római katolikus templom előtti parkban álló kopjafánál.

Mindenkit szeretettel várnak a város rendezvényeire."

**Dobos László polgármester:** Ismertette, hogy legközelebb, munkaterv szerint

**2017. június 29-én (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, majd a testületi ülést bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |